PTTEP ร่วง 3.06% หลังราคาน้ำมันดิบ WIT ปรับตัวลง
PTTEP ร่วง 3.06% หลังราคาน้ำมันดิบ WIT ปรับตัวลง ล่าสุด ณ เวลา 10.45 น. ราคาอยู่ที่ 79.25 บาท ลบ 2.50 บาท หรือ 3.06% สูงสุดที่ 80.50 บาท ต่ำสุดที่ 79.25 บาท มูลค่าซื้อขายที่ 557.27 ล้านบาท โบรกฯมองนักลงทุนกังวลต่อภาวะ Over Supply-สหรัฐมีจำนวนแท่นขุดเจาะน้ำมันดิบเพิ่ม 3 แท่น
2 ส.ค. 2559

ผู้สื่อข่าวรายงานว่า ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.45 น. ราคาอยู่ที่ 79.25 บาท ลบ 2.50 บาท หรือ 3.06% สูงสุดที่ 80.50 บาท ต่ำสุดที่ 79.25 บาท มูลค่าซื้อขายที่ 557.27 ล้านบาท ขณะที่ดัชนีตลาดหุ้นไทยโดยรวมลบ 0.66%

ด้าน บล.กสิกรไทย ระบุในบทวิเคราะห์ว่า ราคาน้ำมันน้ำมันดิบ WTI ปิดเมื่อวานนี้ ปรับลง 3.70% มาที่ระดับ 40.06 เหรียญสหรัฐ/บาร์เรล เป็นลบต่อหุ้นในกลุ่มพลังงาน อาทิ บมจ.ปตท.สำรวจและผลิตปิโตรเลียม (PTTEP), บมจ.ปตท. (PTT)
ขณะที่ บล.กรุงศรี ระบุในบทวิเคราะห์ว่า สัปดาห์ที่ผ่านมาราคาน้ำมันดิบ WTI และ BRENT ลดลง 4% และ 7.7% เมื่อเทียบกับสัปดาห์ก่อนหน้า ปิดที่ 41.6 เหรียญสหรัฐ/บาร์เรล และ 41 เหรียญสหรัฐ/บาร์เรล ทำสถิติต่ำสุดในรอบ 3 เดือน เนื่องจากนักลงทุนยังกังวลต่อภาวะ Over Supply หลังสำนักงานสารสนเทศด้านพลังงานสหรัฐ (EIA) รายงานสต๊อกน้ำมันดิบรายสัปดาห์เพิ่มขึ้น 1.7 ล้านบาร์เรลสวนทางกับที่ตลาดคาดว่าจะลดลง 2.3 ล้านบาร์เรล และสหรัฐมีจำนวนแท่นขุดเจาะน้ำมันดิบเพิ่มขึ้น 3 แท่นเป็น 374 แท่นเพิ่มขึ้นต่อเนื่องเป็นสัปดาห์ที่ 5 ซึ่งเป็นลบกับ PTT และ PTTEP
 
 